(1869) ’ Also hoertmen Cristum ghewaghen .Lieve vriende ! Nu merct dan / Die al sijn ziele leghet an Eten en ̄ drincken / en ̄ daer toe zere In ghelde en ̄ in der werelt ere / Ic segghe u dat te voren Dat si te Gode niet en horen ; Want die God hebben sal Moet Hem minnen boven al ; Want dat die mensche begheert Dats sijn God / wie dat weert .Die bi nachte en ̄ bi daghe In haer ziele souden draghen Haren Scepper / gheloeft mi des / Daer die ziele na ghebeelt es / En ̄ draghen in die stede Deser werelt ydelhede / Hoverde / ghierecheyt menegherande / Seker si doen Gode scande ; Want si Hem te confusen Verdriven wt sijns selfs huse / Dat Hi daer om sceppen woude Dat Hi daer selve in wonen soude / En ̄ daer om oec mensche waert / En ̄ die doet starf also haert .